CELEX: 52005PC0618
Language: lv
Date: 2005-12-05
Title: Priekšlikums Eiropas Parlamenta un Padomes direktīva par perfluoroktāna sulfonātu tirgū laišanas un lietošanas ierobežojumiem (Padomes direktīvas 76/769/EEK grozījumi)

Svarīgs juridisks paziņojums

|

52005PC0618

Priekšlikums Eiropas parlamenta un Padomes direktīva par perfluoroktāna sulfonātu tirgū laišanas un lietošanas ierobežojumiem (Padomes Direktīvas 76/769/EEK grozījumi)  /* COM/2005/0618 galīgā redakcija - COD 2005/0244 */  

	[pic] | EIROPAS KOPIENU KOMISIJA |Briselē, 5.12.2005COM(2005) 618 galīgā redakcija2005/0244 (COD)PriekšlikumsEIROPAS PARLAMENTA UN PADOMES DIREKTĪVApar perfluoroktāna sulfonātu tirgū laišanas un lietošanas ierobežojumiem (Padomes Direktīvas 76/769/EEK grozījumi).(iesniegusi Komisija)PASKAIDROJUMA RAKSTS1. IEVADS UN KONTEKSTSPerfluoroktāna sulfonāti ( PFOS ) ir anjoni, kas nopērkami sāļu, atvasinājumu un polimēru veidā. Svarīgākais PFOS lietojums ir izmantošana dažādu materiālu, piemēram, tekstilmateriālu, paklāju, papīra piesūcināšanai, dodot tiem izturību pret ziežu, eļļu un ūdens iedarbību, kā arī virsmas pārklājumiem. Šiem nolūkiem audumus apstrādā galvenokārt ar PFOS polimēriem, bet papīra piesūcināšanai un pārklājumiem PFOS izmanto zemmolekulāru savienojumu veidā. Nelielā daudzumā tos izmanto arī hromēšanā, fotogrāfijā, fotolitogrāfijā, ugunsdzēšamajām putām un aviācijai paredzētajos hidrauliskajos šķidrumos.Priekšlikums pamatojas uz šādiem pētījumiem:-  ESAO bīstamības novērtējumu, kas apstiprināts Ķīmisko vielu komitejas un Ķīmisko vielu, pesticīdu un biotehnoloģijas darba grupas 34. apvienotajā sanāksmē (2002. g. 5.-8. novembrī). Saskaņā ar šo novērtējumu PFOS ir vidē ķīmiski noturīgi savienojumi, kur notiek to bioakumulācija, un tiem ir toksiska iedarbība uz zīdītāju sugām;-  risku novērtējuma pārskatu un bīstamības samazināšanas stratēģiju kopā ar ietekmes novērtējumu , ko sagatavojusi un izstrādājusi Apvienotā Karaliste saskaņā ar principiem, kas noteikti Padomes 1993. gada 23. marta Regulā (EEK) 793/93 par esošo vielu riska faktoru novērtējumu un kontroli[1];-  Veselības un vides apdraudējumu zinātniskajā komitejā ( SCHER ) izskatīti iepriekšminētās bīstamības samazināšanas stratēģijas zinātniskie aspekti, un tās atzinumā, kas pieņemts 2005. gada 18. martā, apstiprināts, ka PFOS ir vidē ķīmiski ļoti noturīgi savienojumi ar ļoti lielu bioakumulācijas spēju, un tie ir ļoti toksiski.Katrai lietošanas jomai veikts emisiju apjoma novērtējums. Riska faktoru novērtējums liecina par nepieciešamību samazināt PFOS kaitīgās iedarbības iespējas uz cilvēka organismu un vidi. Bīstamības samazināšanas stratēģijā dažiem izmantošanas veidiem jānosaka tirdzniecības un lietošanas ierobežojumi. Ierosinātā direktīva varētu attiekties uz kaitīgās iedarbības risku lielāko daļu, nepieļaujot PFOS izmantošanu paklāju, tekstilizstrādājumu, tapsējuma, ādu, apģērba, papīra, iepakojuma ražošanā u.c. lietojumos. Šādi lietojumi jau ir šķietami izbeigti, un šis priekšlikums varētu novērst to atsākšanu. Nelielā daudzumā tos izmanto arī hromēšanai, fotogrāfijā, fotolitogrāfijā, ugunsdzēšamajām putām un aviācijai paredzētajos hidrauliskajos šķidrumos. Šajās ierobežotajās jomās izmantojamie daudzumi un emisija vidē būtu jānovērtē precīzāk, lai gan pašlaik tiek uzskatīts, ka tā ir ļoti maza. Šo lietojumu reglamentācijas priekšrocībām un trūkumiem būtu jāveic ietekmes novērtējums.Pašlaik īstenojamajā pētniecības projektā PERFORCE ( http://www.science.uva.nl/perforce/ ), ko finansē no Pētniecības pamatprogrammas līdzekļiem, tiek iegūti jauni dati, piemēram, par PFOS kaitīgo iedarbību, tās avotiem un ceļiem, PFOS fizikāli ķīmiskajām īpašībām.Tāpēc attiecīgi jāgroza Padomes 1976. gada 27. jūlija Direktīva 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem[2].Šīs direktīvas mērķis ir ieviest saskaņotus noteikumus par PFOS , tādējādi pasargājot iekšējo tirgu, un, kā paredzēts Līguma 95. pantā, vienlaikus nodrošinot augsta līmeņa veselības un vides aizsardzību.2. PRIEKŠLIKUMA PAMATOJUMSKādi ir šā priekšlikuma mērķi, kas attiecas uz Kopienas saistībām?Ņemot vērā, ka zināmos apstākļos dažus ķīmisko vielu izmantošanas veidus nav iespējams kontrolēt, nekaitīgumu veselībai un videi var nodrošināt, tikai aizliedzot šādu vielu un to preparātu lietojumu.Priekšlikuma mērķis ir saglabāt iekšējo tirgu. Ja dalībvalstis pieņems savus noteikumus par bīstamu vielu un preparātu tirgū laišanu un lietošanu, to tiesību normu atšķirību dēļ tiks radīti tirdzniecības šķēršļi. Priekšlikuma projektā paredzēts uzlabot iekšējā tirgus darbības apstākļus, kas paaugstinās veselības un vides aizsardzību.Kādas iespējamās darbības ir Kopienas rīcībā?Vienīgi iespējamā rīcība ir iesniegt priekšlikumu grozīt Direktīvu 76/769/EEK, paredzot saskaņotus PFOS lietošanas noteikumus.Vai vajadzīgi vienoti noteikumi? Vai nepietiek noteikt dalībvalstīm īstenojamos mērķus?Ierosinātajā direktīvā tiktu noteikti vienoti PFOS aprites noteikumi. Tā nodrošina arī augsta līmeņa veselības un vides aizsardzību. Vienīgais veids, kā šos mērķus sasniegt, ir veikt ierosinātos Direktīvas 76/769/EEK grozījumus. Ar uzdevumiem vien var būt nepietiekami.3. Priekšlikuma pamatojumsIerosinātā Direktīva paplašinātu I pielikumu Direktīvai 76/769/EEK, pievienojot vielu PFOS . Tādējādi tiktu ierobežota šīs vielas tirgū laišana un lietošana.4. TRŪKUMI UN PRIEKŠROCĪBAS4.1. TrūkumiIerosinātā direktīva ražošanai vai tirdzniecībai radītu tikai pavisam nelielas problēmas, jo visu to lietojumu apjoms, uz kuriem tā attiecas, pastāvīgi samazinās, un uzņēmumos jau ir izstrādātas attiecīgas alternatīvas.4.2. PriekšrocībasPriekšlikuma priekšrocībām pieskaitāma iekšējā tirgus izveidošana, kā arī cilvēku veselības un vides aizsardzība. Paredzētie ierobežojumi nodrošinās, ka dažiem lietojumiem, kas apdraud cilvēku veselību vai vidi, tirgū PFOS nebūs.5. ProporcionalitāteIerosinātā direktīva varētu dot labumu saistībā ar cilvēku veselības un vides aizsardzību. Tā tiks panākta ar nelielām izmaksām.6. GROZĪJUMU PROJEKTU SAGATAVOJOT NOTIKUŠĀS KONSULTĀCIJASSagatavojot priekšlikumu, notika apspriedes ar dalībvalstu speciālistiem un ekspertiem no Eiropas Ķīmiskās rūpniecības padomes ( C EFIC ), un šajā priekšlikumā atspoguļoti to rezultāti. Sniegt atsauksmes tika aicināta arī Eiropas Patērētāju organizācija BEUC .7. ATBILSTĪBA LĪGUMAMPriekšlikums vērsts uz iekšējā tirgus saglabāšanu, vienlaikus nodrošinot augsta līmeņa cilvēku veselības un vides aizsardzību. Tāpēc tas atbilst Līguma 95. panta 3. punktam.8. EIROPAS PARLAMENTS UN EIROPAS EKONOMIKAS UN SOCIĀLO LIETU KOMITEJAIevērojot Līguma 95. pantu, izmanto kopīga lēmuma procedūra ar Eiropas Parlamentu. Apspriežas ar Eiropas Ekonomikas un sociālo lietu komiteju.2005/0244 (COD)PriekšlikumsEIROPAS PARLAMENTA UN PADOMES DIREKTĪVApar perfluoroktāna sulfonātu tirgū laišanas un lietošanas ierobežojumiem (Padomes Direktīvas 76/769/EEK grozījumi) (Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 95. pantu,ņemot vērā Komisijas priekšlikumu[3],ņemot vērā Eiropas Ekonomikas un sociālo lietu komitejas atzinumu[4],saskaņā ar Līguma 251. pantā noteikto procedūru[5],tā kā:(1) ESAO bīstamības novērtējums izstrādāts, pamatojoties uz informāciju, kas bija pieejama līdz 2002. gada jūlijam. Minētajā novērtējumā izdarīts secinājums, ka perfluoroktāna sulfonātu (PFOS) potenciālā bīstamība ir pamats bažām.(2) PFOS kaitīguma risks veselībai un videi novērtēts saskaņā ar principiem, kas noteikti Padomes 1993. gada 23. marta Regulā (EEK) Nr. 793/93 par esošo vielu riska faktoru novērtējumu un kontroli[6]. Riska faktoru novērtējums liecina par nepieciešamību samazināt PFOS kaitīgās iedarbības iespējas uz cilvēka organismu un vidi.(3) Notikušas konsultācijas ar Veselības un vides apdraudējumu zinātniskā komiteju ( SCHER ). SCHER uzskata par nepieciešamu veikt sīkāku zinātnisku PFOS bīstamības risku novērtējumu, bet tā piekritusi arī tam, ka var būt nepieciešami risku samazināšanas pasākumi, lai nepieļautu atgriešanos pie agrākajiem lietojumiem. Saskaņā ar SCHER pašlaik svarīgākie ir lietojumi aviācijā, pusvadītāju ražošanā un fotogrāfijā, kas šķietami nerada attiecīgos kaitīgas iedarbības riskus, ja tiek iespējami samazinātas izplūdes vidē un darba vietās. Attiecībā uz ugunsdzēšamajām putām SCHER piekrīt tam, ka pirms pieņemt galīgu lēmumu, jāizvērtē aizstājēju bīstamības riska faktori, kam ir kaitīga ietekme uz cilvēku veselību un vidi. Attiecībā uz hromēšanu jānovērtē emisiju samazināšanas pasākumi.(4) Lai aizsargātu cilvēku veselību un vidi, jāierobežo PFOS laišana tirgū un lietošana. Šī direktīva varētu attiekties uz kaitīgās iedarbības risku lielāko daļu. Citi neliela apjoma PFOS lietojumi šķietami risku nerada, un tāpēc pašlaik tiem ir ierobežojumu atbrīvojums. Tos izpētīs sīkāk, veicot īpašu ietekmes novērtējumu.(5) Vides aizsardzības labad ierobežojumi jānosaka arī PFOS saturošajiem produktiem. Ar šo direktīvu ierobežojumus nosaka tikai jauniem produktiem, un tie neattiecas ne uz lietošanā jau esošajiem produktiem, ne lietoto preču tirgu.(6) Tāpēc attiecīgi jāgroza Padomes 1976. gada 27. jūlija Direktīva 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem[7].(7) Šīs direktīvas mērķis ir ieviest saskaņotus noteikumus par PFOS , tādējādi pasargājot iekšējo tirgu, un, kā paredzēts Līguma 95. pantā, vienlaikus nodrošinot augsta līmeņa veselības un vides aizsardzību.(8) Šī direktīva neskar Kopienas tiesību aktus, kuros noteiktas strādājošo aizsardzības minimālās prasības, piemēram, Padomes 1989. gada 12 jūnija Direktīvu 89/391/EEK par tādu pasākumu ieviešanu, kas uzlabo darbinieku drošību un veselības aizsardzību darbā[8], un atsevišķas direktīvas, kas uz to pamatojas, jo īpaši Eiropas Parlamenta un Padomes 2004. gada 29. aprīļa Direktīvu 2004/37/EK par darbinieku aizsardzību pret riska faktoriem, kas saistīti ar pakļaušanu kancerogēnu vai mutagēnu vielu iedarbībai darba vietā (sestā atsevišķā direktīva Direktīvas 89/391/EEK 16. panta 1. punkta nozīmē (kodificētā versija)[9] un Padomes 1998. gada 7. aprīļa Direktīvu 98/24/EK par darbinieku veselības un drošības aizsardzību darba vietā pret riska faktoriem, kas saistīti ar ķīmiskām vielām (četrpadsmitā atsevišķā direktīva Direktīvas 89/391/EEK 16. panta 1. punkta nozīmē)[10],IR PIEŅĒMUŠI ŠO DIREKTĪVU:1. pantsDirektīvas 76/769/EEK I pielikumu groza, kā noteikts šīs direktīvas pielikumā.2. pants1. Dalībvalstis pieņem un publicē vēlākais līdz 200x. gada xx xx xx [ viens gads pēc tās spēkā stāšanās dienas ] normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas atbilstības tabulu.Šos noteikumus tās piemēro no 200x. gada xx xx xx [ astoņpadsmit mēneši pēc šīs direktīvas stāšanās spēkā ].Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.2. Dalībvalstis iepazīstina Komisiju ar galvenajiem noteikumiem valsts tiesību aktos, ko tās pieņem jomā, uz kuru attiecas šī direktīva.3. pantsŠī direktīva stājas spēkā publicēšanas dienā Eiropas Savienības Oficiālajā Vēstnesī .4. pantsŠī direktīva ir adresēta dalībvalstīm.Briselē,Eiropas Parlamenta vārdā — Padomes vārdā —priekšsēdētājs priekšsēdētājsPIELIKUMSI pielikumam Direktīvā 76/769/EEK pievieno šādu [XX] punktu:“[XX]. Perfluoroktāna sulfonāti C8F17SO2X (X = OH, metāla sāls, halogenīds, amīds, u.c. atvasinājumi, ieskaitot polimērus) | (1) Nedrīkst laist tirgū vai izmantot par vielu vai sastāvdaļu preparātos masas koncentrācijā, kas ir vienāda ar vai lielāka par 0,1%. (2) Nedrīkst laist tirgū produktos vai to daļās masas koncentrācijā, kas ir vienāda ar vai lielāka par 0,1%. (3) Atkāpjoties no iepriekšminētā, 1. punkts un 2. punkts neattiecas uz: - fotorezistiem un antirefleksīvajiem pārklājumiem fotolitogrāfijas procesos, - rūpnieciskās fotogrāfijas pārklājumiem, ko izmanto filmām, papīriem vai platēm, - miglas supresantiem hromēšanas procesā, - aviācijā izmantojamajiem hidrauliskajiem šķidrumiem, - ugunsdzēšamajām putām, - kontrolējamām noslēgtām sistēmām, ja vidē izdalījušos PFOS masas koncentrācija ir zemāka par 1µg uz kg, un ja izplūde atbilst masas daudzumam, kas ir mazāks par 0,1% no sistēmā izmantotās PFOS masas. |[1] OV L 84, 5.4.1993., 1. lpp.[2] OV L 262, 27.9.1976., 201. lpp.[3] OV C […], […], […]. lpp.[4] OV C […], […], […]. lpp.[5] OV C […], […], […]. lpp.[6] OV L 84, 5.4.1993., 1.lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 ( OV L 57, 25.2.2003.,1.lpp. ).[7] OV L 262, 27.9.1976., 201. lpp. Direktīvā jaunākie grozījumi izdarīti ar Komisijas Direktīvu 2004/21/EK (OV L 57, 25.2.2004., 4. lpp.).[8] OV L 183, 29.6.1989., 1. lpp. Direktīva grozīta ar Eiropas Parlamenta un Padomes Regulu (EK) Nr. 1882/2003 ( OV L 284, 31.10.2003., lpp. ).[9] OV L 158, 30.4.2004., 50. lpp.[10] OV L 131, 5.5.1998., 11. lpp.